CELEX: 32017D2221
Language: hu
Date: 2017-11-30 00:00:00
Title: A Bizottság (EU, Euratom) 2017/2221 végrehajtási határozata (2017. november 30.) a Szlovák Köztársaságnak a HÉA-sajátforrás alapjának számításához az utolsó előtti évet megelőző évekre szóló statisztikák felhasználására, valamint bizonyos közelítő becslések alkalmazására való felhatalmazásáról szóló 2005/820/EK, Euratom határozat módosításáról (az értesítés a C(2017) 7856. számú dokumentummal történt)

2.12.2017   
            
            
               HU
            
            
               Az Európai Unió Hivatalos Lapja
            
            
               L 318/31
            
         A BIZOTTSÁG (EU, Euratom) 2017/2221 VÉGREHAJTÁSI HATÁROZATA
   (2017. november 30.)
   a Szlovák Köztársaságnak a HÉA-sajátforrás alapjának számításához az utolsó előtti évet megelőző évekre szóló statisztikák felhasználására, valamint bizonyos közelítő becslések alkalmazására való felhatalmazásáról szóló 2005/820/EK, Euratom határozat módosításáról
   
      
         (az értesítés a C(2017) 7856. számú dokumentummal történt)
      
   
   (Csak a szlovák nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 390. cikke értelmében Szlovákia, a csatlakozás időpontjában általa alkalmazott feltételek mellett, a nemzetközi személyszállítás tekintetében továbbra is mentesítheti az irányelv X. melléklete B. részének 10. pontjában említett ügyleteket mindaddig, ameddig a 2004. április 30-án a Közösséget alkotó valamelyik tagállam ezzel azonos mentességet alkalmaz. E cikkel összhangban az említett ügyleteket figyelembe kell venni a héasajátforrás-alap meghatározásához.
            
         
               (2)
            
            
               A 2005/820/EK, Euratom bizottsági határozat (3) 2a. cikke értelmében Szlovákia a 2006/112/EK irányelv X. melléklete B. részének 10. pontjában említett ügyletek tekintetében, a személyszállítást illetően a köztes alap rögzített százalékát alkalmazhatja.
            
         
               (3)
            
            
               A héa-sajátforrásokkal kapcsolatos legutóbbi ellenőrzés során megállapítást nyert, hogy a 2006/112/EK irányelv X. melléklete B. részének 10. pontjában említett ügyletek tekintetében a héasajátforrás-alap kiszámításához leegyszerűsített számítási módszer alkalmazásának engedélyezése helytelen és hiányos adatokon alapult. Ezt a szlovák hatóságok is megerősítették az ellenőrzési jelentésre tett hivatalos észrevételeikben. Amennyiben helyes és teljes körű adatok álltak volna a Bizottság rendelkezésére, nem engedélyezte volna Szlovákia részére, hogy a 2014 és 2020 közötti időszakra vonatkozóan a személyszállítás tekintetében közelítő becsléseket alkalmazzon, mert azok eredménye túl kiszámíthatatlan volt. Ezért helyénvaló a 2005/820/EK, Euratom határozat 2a. cikkét visszamenőleges hatállyal törölni. A 2005/820/EK, Euratom határozat 2a. cikkének hatályon kívül helyezése ellenére Szlovákia továbbra is élhet a 2005/820/EK, Euratom határozat 2. cikke alapján a 2006/112/EK irányelv X. melléklete B. részének 10. pontjában említett ügyletek vonatkozásában részére megadott engedéllyel.
            
         
               (4)
            
            
               Ezért a 2005/820/EK, Euratom határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2005/820/EK, Euratom határozat 2a. cikke hatályát veszti.
   2. cikk
   E határozat címzettje a Szlovák Köztársaság.
   3. cikk
   Ezt a határozatot 2014. november 27-től kell alkalmazni.
   
      Kelt Brüsszelben, 2017. november 30-án.
      
         
            a Bizottság részéről
         
         Günther OETTINGER
         
            a Bizottság tagja
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
   
      (3)  A Bizottság 2005/820/EK, Euratom határozata (2005. november 21.) a Szlovák Köztársaságnak a héa-sajátforrás alapjának számításához az utolsó előtti évet megelőző évekre szóló statisztikák felhasználására, valamint bizonyos közelítő becslések alkalmazására való felhatalmazásáról (HL L 305., 2005.11.24., 41. o.).